62021CJ0625_INF
Unionin tuomioistuimen tuomio (yhdeksäs jaosto) 8.12.2022 –GUPFINGER Einrichtungsstudio
(asia C-625/21) (
1
)
(Ennakkoratkaisupyyntö – Direktiivi 93/13/ETY – Kuluttajasopimusten kohtuuttomat ehdot – Sopimuksen perusteeton purkaminen kuluttajan toimesta – Elinkeinonharjoittajan oikeutta vahingonkorvaukseen koskeva kohtuuttomaksi todettu sopimusehto – Dispositiivisen kansallisen lainsäädännön soveltaminen)
Kuluttajansuoja – Kuluttajasopimusten kohtuuttomat ehdot – Direktiivi 93/13 – Ehdon kohtuuttomuuden toteaminen – Vaikutus – Kansallinen oikeuskäytäntö, jossa kansalliselle tuomioistuimelle annetaan oikeus korvata kohtuuton sopimusehto dispositiivisen kansallisen oikeuden säännöksellä – Sopimuksen olemassaolo kohtuuttoman ehdon poistamisen jälkeen – Kahdesta osasta koostuva sopimusehto, jota ei voida jakaa – Ensimmäinen osa, joka sellaisenaan voi muodostaa kohtuuttoman ehdon – Toinen osa, joka sisältää dispositiivisen kansallisen oikeuden säännöksen – Elinkeinonharjoittajan esittämää korvausvaatimusta, joka perustuu yksinomaan mainittuun säännökseen, ei voida hyväksyä – Ehdon kumoaminen, jonka seurauksena kuluttaja vapautetaan korvausvastuusta – Vaikutuksettomuus
(Neuvoston direktiivin 93/13 6 artiklan 1 kohta ja 7 artiklan 1 kohta)
(ks. 28–31 ja 34–42 kohta sekä tuomiolauselma)
Ratkaisu
Kuluttajasopimusten kohtuuttomista ehdoista 5.4.1993 annetun neuvoston direktiivin 93/13/EY 6 artiklan 1 kohtaa ja 7 artiklan 1 kohtaa
on tulkittava siten, että
kun myyntisopimukseen sisältyvä vahingonkorvausta koskeva ehto on todettu kohtuuttomaksi ja siten pätemättömäksi ja kun kyseinen sopimus voi kuitenkin olla olemassa ilman kyseistä ehtoa, kyseiset säännökset ovat esteenä sille, että elinkeinonharjoittaja, joka on myyjänä ja joka on määrännyt kyseisestä ehdosta, voisi yksinomaan kansalliseen velvoiteoikeuteen sisältyvän dispositiivisen säännökseen perustuvan korvauskanteen osalta vaatia vahinkonsa korvaamista kyseisen säännöksen – jota olisi sovellettu ilman mainittua sopimusehtoa – nojalla.
(
1
)	EUVL C 37, 24.1.2022.